C 484/28
EL
Επίσημη Εφημερίδα της Ευρωπαϊκής Ένωσης
20.12.2022
Νέα εθνική όψη κερμάτων ευρώ που προορίζονται για κυκλοφορία (2022/C 484/10)
Εθνική όψη του νέου αναμνηστικού κέρματος των 2 ευρώ έκδοσης Ισπανίας που προορίζεται για κυκλοφορία Τα κέρματα ευρώ που προορίζονται για κυκλοφορία συνιστούν νόμιμο χρήμα σε ολόκληρη τη ζώνη του ευρώ.
Η Επιτροπή, προκειμένου να ενημερώσει το κοινό και όσους χρησιμοποιούν τα κέρματα, δημοσιεύει περιγραφή των σχεδίων όλων των νέων κερμάτων (1).
Σύμφωνα με τα συμπεράσματα του Συμβουλίου, της 10ης Φεβρουαρίου 2009 (2), επιτρέπεται στα κράτη μέλη της ζώνης του ευρώ και στις χώρες που έχουν συνάψει νομισματική συμφωνία με την Ευρωπαϊκή Ένωση για την έκδοση κερμάτων ευρώ να εκδίδουν ορισμένο αριθμό αναμνηστικών κερμάτων ευρώ προοριζόμενων για κυκλοφορία, υπό τον όρο ότι πληρούνται ορισμένες προϋποθέσεις, και ιδίως ότι πρόκειται μόνο για κέρματα των 2 ευρώ.
Τα εν λόγω κέρματα έχουν τεχνικά χαρακτηριστικά ίδια με εκείνα των υπόλοιπων κερμάτων των 2 ευρώ, αλλά στην εθνική τους όψη εμφαίνεται αναμνηστικό σχέδιο με υψηλή συμβολική αξία εθνικής ή ευρωπαϊκής εμβέλειας.
Χώρα έκδοσης: Ισπανία Αναμνηστικό θέμα: ΟΥΝΕΣΚΟ: Εθνικό πάρκο Garajonay Περιγραφή του σχεδίου: Το εθνικό πάρκο Garajonay που βρίσκεται στο κέντρο του νησιού Λα Γομέρα, στο αρχιπέλαγος των Καναρίων Νήσων, καταχωρίστηκε στον κατάλογο των μνημείων παγκόσμιας κληρονομιάς ως εξαιρετικό και καλά διατηρημένο παράδειγμα laurisilva (δαφνοδάσος) και αποτελεί ένα εξαιρετικό οικοσύστημα με ζωντανά απομεινάρια των παλαιών τροπικών δασών και θερμών εύκρατων δασών που καταλάμβαναν μεγάλο μέρος της Ευρώπης και της Βόρειας Αφρικής κατά τη διάρκεια της Τριτογενούς περιόδου.
Το κέρμα απεικονίζει μια εικόνα του βράχου «Roque de Agando» και μια λεπτομέρεια από το δαφνοδάσος.
Στο επάνω δεξιό μέρος και με κεφαλαία γράμματα αναγράφεται η λέξη «ESPAÑA» και το έτος κοπής «2022».
Στο επάνω μέρος στη δεξιά πλευρά αναγράφεται το σήμα του νομισματοκοπείου.
Στον εξωτερικό δακτύλιο του κέρματος απεικονίζονται τα 12 αστέρια της ευρωπαϊκής σημαίας.
Εκτιμώμενος αριθμός κερμάτων της έκδοσης: 1 000 000 Ημερομηνία έκδοσης: Πρώτο τρίμηνο του 2022
(1) Βλ.
ΕΕ C 373 της 28.12.2001, σ.
1, όπου απεικονίζονται οι εθνικές όψεις όλων των κερμάτων που εκδόθηκαν το 2002.
(2) Βλ. τα συμπεράσματα του Συμβουλίου Οικονομικών και Δημοσιονομικών Θεμάτων, της 10ης Φεβρουαρίου 2009, και τη σύσταση της Επιτροπής, της 19ης Δεκεμβρίου 2008, για τη θέσπιση κοινών κατευθυντηρίων γραμμών όσον αφορά τις εθνικές όψεις και την έκδοση των κερμάτων ευρώ που προορίζονται για κυκλοφορία (ΕΕ L 9 της 14.1.2009, σ.
52).